Eat Pray Love

Eat Pray Love ialah filem drama komedi romantik biografi dari Amerika Syarikat (AS), berdasarkan pada karya memoir Eat, Pray, Love oleh Elizabeth Gilbert. Ryan Murphy menulis secara bersama dan mengarah filem ini yang ditayangkan di AS pada 13 Ogos 2010. Filem ini menerima ulasan yang bercampur hingga negatif daripada para pengkritik, tetapi masih menerima kejayaan dari segi kewangan apabila ia meraih sehingga AS$204.6 juta di seluruh dunia berbanding belanjawan sebanyak AS$60 juta.

Jalan cerita 
Elizabeth Gilbert mempunyai segalanya bagi seorang wanita moden sepatutnya impikan – suami, rumah, kerjaya yang berjaya – tetapi seperti ramai orang lain, dia mengetahui bahawa dirinya hilang, keliru dan mencari apa yang dia inginkan dalam kehidupan. Baru bercerai dan berada di persimpangan jalan, Gilbert keluar daripada zon selesa, merisikokan segalanya untuk mengubah kehidupan, memulakan perjalanan di seluruh dunia bagi mencari makna diri. Dalam perjalanannya, dia menemui keseronokan sebenar semasa makan di Itali, kuasa doa di India, dan akhirnya tanpa diduga, ketenangan diri dan keseimbangan cinta sebenar di Indonesia.

Pelakon

 Julia Roberts sebagai Elizabeth "Liz" Gilbert
 Javier Bardem sebagai Felipe, ahli perniagaan Brazil yang Gilbert jatuh cinta semasa dalam perjalanannya
 James Franco sebagai David, lelaki yang bersama Gilbert yang mempunyai perhubungan rumit dengannya semasa memuktamadkan penceraiannya
 Richard Jenkins sebagai Richard
 Viola Davis sebagai Delia Shiraz, kawan baik Gilbert
 Billy Crudup sebagai Steven, bekas suami Gilbert
 Sophie Thompson sebagai Corella, perempuan di tempat bertapa di India
 Mike O'Malley sebagai Andy Shiraz, suami Delia
 Christine Hakim sebagai Wayan, kawan baik Gilbert di Indonesia
 Arlene Tur sebagai Armenia 
 Hadi Subiyanto sebagai Ketut Liyer, penasihat Gilbert di Indonesia
 Gita Reddy sebagai The Guru 
 Tuva Novotny sebagai Sofi, kawan baik berbangsa Sweden Gilbert di Rom
 Luca Argentero sebagai Giovanni, pengajar Itali Gilbert dan lelaki yang diminati oleh Sofi
 Rushita Singh sebagai Tulsi, kawan Liz di tempat bertapa yang mempunyai perkahwinan terancang

Rujukan

Pautan luar 

 
 
 
 
 

Filem Amerika Syarikat
Filem berdasarkan kejadian sebenar
Filem bahasa Itali
Filem bahasa Inggeris
Filem terbitan Columbia Pictures
Filem bahasa Portugis
Filem komedi-drama Amerika Syarikat